open-index/open-wikipedia-markdown huggingface dataset:
Baliksi

**Baliksi** (en  ou *Balıkçı*) é unha cidade de 42.380 habitantes no censo de 2009. Está situada no oeste do Lago Issyk-Kul en Kirguizistán. Era un importante centro industrial e centro de transporte durante a Unión Soviética, perdeu a maior parte da súa economía despois do afundimento da Unión Soviética.

## Historia 
A historia de Baliksi comeza cunha oficina de correos e unha granxa, establecido por M.I.Bachin, un soldado retirado do Forte Naryn, na área Kyzyl Tokoy en 1884. De 1909 ata 1993 o nome da cidade era *Rybachye* (lugar de pesca en ruso). A principios dos 1990, seguindo a desintegración da Unión Soviética, a cidade foi chamada como *Issyk-Kul*, collendo o nome do lago. Pouco despois da independencia de Kirguizistán, a cidade foi renomeada como *Baliksi* que significa *pescador* en kirguiz.

## Demografía 
**Evolución demográfica de Baliksi dende 1939**

Colors= 
  id:AA  value:blue
  id:AE  value:red
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(0.95,0.95,0.95)
  id:barra value:rgb(0.6,0.7,0.8)

ImageSize = width:400 height:350
PlotArea = width:300 height:250 left:60 bottom:45

DateFormat = yyyy
Period = from:0 till:50000

TimeAxis = orientation:vertical
ScaleMajor = unit:year increment:10000 start:0

TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:10000 start:0
BackgroundColors = canvas:sfondo

PlotData=
  width:30 mark:(line,white) align:left fontsize:9

  bar:1939      from:0 till:5400 color:AA 
  bar:1970      from:0 till:28555 color:AA 
  bar:1979      from:0 till:33716 color:AA 
  bar:1989      from:0 till:43265 color:AA
  bar:1999      from:0 till:42346 color:AA 
  bar:2009      from:0 till:39295 color:AE

PlotData=

  bar:1939 at:5400 fontsize:S text: 5.400 shift:(-12,5)
  bar:1970 at:28555 fontsize:S text: 28.555 shift:(-12,5)
  bar:1979 at:33716 fontsize:S text: 33.716 shift:(-12,5)
  bar:1989 at:43265 fontsize:S text: 43.265 shift:(-12,5) 
  bar:1999 at:42346 fontsize:S text: 42.346 shift:(-12,5)
  bar:2009 at:39295 fontsize:S text: 39.295 shift:(-12,5)

## Notas
Fotometría

O termo **fotometría** pode referirse a:

* **Fotometría**, disciplina da óptica que estuda os raios luminososa tal como os percibe o ser humano.
* **Fotometria**, método de observación da intensidade luminosa dos obxectos celestes, en astronomía.
Sanjay e Craig

***Sanjay e Craig*** (en inglés: Sanjay and Craig) é unha serie de televisión animada estadounidense producida por Nickelodeon. A estrea foi o 25 de maio de 2013. Os creadores son Jim Dirschberger, Andreas Trolf e Jay Howell.

## Sinopse
A serie animada conta as aventuras de Sanjay, un rapaz americano de 12 anos con ascendencia hindú e o seu mellor amigo Craig, unha serpe que adora disfrazarse.

## Personaxes
*Maulik Pancholy como Sanjay Patel.
*Chris Hardwick como Craig.
*Linda Cardellini como Megan Sparkles.
*Matt L. Jones como Hector Flanagan.
*Tony Hale como Mr. Leslie Noodman.
*Nika Futterman como Belle Pepper.
*Kunal Nayyar como Vijay Patel.
*Grey DeLisle como la Dra. Darlene Patel.
*John DiMaggio como Sr. Noodman.

## Tempadas
## Notas
Castle

***Castle*** é unha serie de televisión estadounidense protagonizada polos canadenses Nathan Fillion e Stana Katić. É emitida orixinalmente pola ABC, a estrea da serie foi o 9 de marzo de 2009. En España estreouse o 29 de xuño de 2009 e emítese en Cuatro, AXN e Divinity.

## Sinopse 
Cando o escritor de novelas de misterio Richard Castle (Nathan Fillion) queda sen inspiración, esta parece volver a chamar á porta cando un presunto asasino en serie imita os asasinatos das súas novelas. Colaborando neste primeiro caso coa detective Kate Beckett (Stana Katić), atopa en ela a inspiración para un novo libro e decide acompañala nos novos casos aínda que Kate Beckett vai obrigada nos seus primeiros casos polo capitán Roy Montgomery (Ruben Santiago-Hudson). A trama xira en torno aos distintos casos que van resolvendo. Estes casos serven da inspiración a Castle, quen escribe moitos libros e se converte nun escritor de fama mundial.

## Elenco de actores 
* **Richard Castle** (Nathan Fillion)
* **Kate Beckett** (Stana Katić) 
* **Kevin Ryan** (Seamus Dever) 
* **Alexis Castle** (Molly C. Quinn) 
* **Martha Rodgers** (Susan Sullivan) 
* **Lanie Parish** (Tamala Jones) 
* **Roy Montgomery** (Ruben Santiago-Hudson) 
* **Victoria Gates** (Penny Johnson Jerald)

## Crítica 
En marzo de 2012, a serie obtiña en Metacitic unha puntuación de 53 puntos sobre 100 baseada en 22 análises da crítica especializada; mentres, a do pública, baseada en 180 valoracións, dáballe unha puntuación global de 9,3 sobre 10. En IMDb a serie obtén unha puntuación do público de 8,3 sobre 10 baseada na votación de cerca de 22.000 usuarios.

Ata esa data, obtivo 14 nomeamentos en diferentes premios e categorías gañado. Destacou en 4 nomeamentos aos Emmys (Primetime). Ademais, tivo 5 nomeamentos aos People's Choice Awards, gañou tres anos consecutivos ao premio de *Mellor drama criminal en televisión*.

## Tempadas 
## Notas
Fotometría (astronomía)

A **fotometría** é a rama da astronomía que se dedica a medir o brillo dos diferentes astros: estrelas, planetas, satélites, asteroides, cometas etc.

A escala de brillos das estrelas foi establecida polo astrónomo grego Hiparco de Nicea, quen dividiu estes brillos en cinco graos ou magnitudes. Máis tarde, coa introdución do telescopio por Galileo en 1609, ampliouse a escala para incluír os astros telescópicos, invisíbeis para o ollo humano pola súa extrema debilidade.

Os astros máis brillantes (como o Sol) teñen magnitude negativa, mentres que os máis débiles téñena positiva, sendo esta tanto maior canto máis débiles son: o Sol ten magnitude -26,8, Sirio -1,5, a Estrela Polar 2,12, Urano 5,8, Neptuno 7,2 e Plutón 13,6. A das estrelas máis débiles que un telescopio profesional pode capturar é superior a 25.

No século XIX Norman Pogson determinou correctamente a escala de magnitudes, de tal maneira que o salto dunha magnitude a outra (por exemplo, da 1ª á 2ª, ou da 2ª á 3ª) corresponde a un cambio igual a 2,512 veces, sendo este valor a raíz quinta de 100.

Existen distintos métodos empregados na fotometría: fotometría visual, fotográfica, con fotómetro fotoeléctrico (fotometría fotoeléctrica) e, máis recentemente, con cámaras CCD (fotometría CCD); todos eles traballan en distintas bandas (Banda V, Banda B etc.) segundo o filtro utilizado ao efectuar as medicións.

Para efectuar estas mediciones definíronse uns sistemas fotométricos, os máis coñecidos dos cales son o UBV de W. W. Morgan e Harold Johnson e o UBVRI de A. Cousins e J. Menzies.

Se a precisión coa que se medían as magnitudes a mediados do século XX era dunha centésima, co uso da fotometría CCD ampliouse esta precisión a milésimas de magnitude: en 2006, a dezmilésimas de magnitude, nun estudo fotométrico do cúmulo aberto M67. En 2009 lanzouse ao espazo o satélite Kepler levando un sensor capaz de detectar cambios de 20 partes por millón (1/50.000).

## Notas 
## Véxase tamén 
### Bibliografía 
* Cousins, A. W. J. (1976): "VRI standards in the E regions", *Mem. R. Astron. Soc*, vol. 81, pp.&nbsp;25 e ss. 
* Cousins, A. W. J. (1978): "VRI Photometry of E and F Region Stars", *Astr. Soc. South Africa*, vol. 3, pp.&nbsp;8 e ss.
* Johnson, H. L. & W. W. Morgan (1951): "On the Color-Magnitude Diagram of the Pleiades", *Astrophysical Journal*, vol. 114, pp.&nbsp;522 e ss. Resume. 
* Johnson, H. L. & Morgan, W. W. (1953): "Fundamental stellar photometry for standards of spectral type on the revised system of the Yerkes spectral atlas·, *Astrophysical Journal*, vol. 117, p. 313 e ss. Resume.
* Morgan, W. W.; Harris, D. L. & Johnson, H. L. (1953): "Some Characteristics of Color Systems", *Astrophysical Journal*, vol. 118, pp.&nbsp;92 e ss.
* *VRI standards in the E regions*, Cousins, A. W. J., Mem. R. Astron. Soc, 81, 25 (1976).
* *VRI Photometry of E and F Region Stars*, Cousins, A. W. J., M. N. Astr. Soc. South Africa, 3, 8 (1978).
Magnitude matemática

En matemáticas, a **magnitude** é unha propiedade que posúen os fenómenos ou as relacións entre eles, que permite que poidan ser medidos (expresados por números reais non negativos e usando a unidade pertinente). Dita medida está representada por unha cantidade.

Unha magnitude é o resultado dunha medición; as magnitudes matemáticas teñen definicións abstractas, mentres que as magnitudes físicas mídense con instrumentos apropiados.

Os antigos gregos distinguían entre varios tipos de magnitudes, incluíndo:
* Fraccións positivas.
* Segmentos segundo a súa lonxitude.
* Polígonos segunso a súa superficie.
* Sólidos segundo o seu volume.
* Ángulos segundo a súa magnitude angular.

Probaron que os dous primeiros tipos no podían ser iguais, ou sequera sistemas isomorfos de magnitude. Non consideraron que as magnitudes negativas foran significativas, e o concepto utilizouse principalmente en contextos nos que cero era o valor máis baixo.

## Números 
A magnitude de calquera número *x* denomínase usualmente o seu "valor absoluto" ou **módulo** indicado por |*x*|.

### Números reais 
O valor absoluto dun número real *r* defínese como:

:|*r*| = *r*, se *r* ≥ 0
:|*r*| = -*r*, se *r* &lt; 0.

Pódese considerar como a distancia numérica entre o cero e a recta numérica real. Por exemplo, o valor absoluto tanto de 7 como de -7 é 7.

### Números complexos 
Un número complexo *z* pode visualizarse como a posición do punto *P* nun espazo euclidiano bidimensional, chamado plano complexo.

O valor absoluto de *z* pode considerarse como a distancia desde a orixe de tal espazo até *P*. A fórmula para o valor absoluto de *z* é similar á da norma euclidea do espazo bidimensional:

: \left| z \right| = \sqrt{\Re(z)^2 + \Im(z)^2 }

onde &real;(*z*) e &image;(*z*) son respectivamente a parte real e a parte imaxinaria de *z*. Por exemplo, o módulo de &minus;3 + 4*i* é 5.

## Véxase tamén 
* Magnitude adimensional
* Medición
* Cantidade
Lipoma

Un **lipoma** é un tumor benigno composto de tecido adiposo (corpo graxo). É a forma benigna máis común de tumor de tecido mole. Os lipomas son brandos ó tacto, móbiles, e xeralmente non causan dor. A maioría dos lipomas son pequenos (menos dun centímetro de diámetro) pero poden medrar ata os seis centímetros. Lipomas son comúns en adultos entre os 40 e os 60 anos de idade, pero poden aparecer tamén en mozos e nenos. Algúns estudos sosteñen que poden transformarse en malignos, mentres que outros din que esa teoría non está convincentemente documentada.

## Notas 
## Véxase tamén 
### Ligazóns externas 
*Ilustración do Centro de Saúde Universitario de Connecticut.
Lumen

O **lumen** (símbolo: **lm**) é a unidade do Sistema Internacional de Medidas para medir o fluxo luminoso, unha medida da potencia luminosa emitida por unha determinada fonte. O fluxo luminoso diferénciase do fluxo radiante en que o primeiro contempla a sensibilidade variable do ollo humano nas diferentes lonxitudes de onda da luz e o último involucra toda a radiación electromagnética emitida pola fonte segundo as leis de Wien e de Stefan-Boltzmann sen considerar se tal radiación é visible ou non.

:\rm 1 \; lm = 1 \; cd \cdot sr = 1 \; lx \cdot m^2

## Explicación 
Se unha fonte luminosa emite unha candela de intensidade luminosa uniformemente nun ángulo sólido dun estereorradián, o seu fluxo luminoso total emitido nese ángulo é un lumen. Alternativamente, unha fonte luminosa isótropa dunha candela emite un fluxo luminoso total de exactamente 4\pi lumens. Pódese interpretar o lumen de forma menos rigorosa como unha medida da "cantidade" total de luz visible nun ángulo determinado, ou emitida por unha fonte dada.

Unha bombilla incandescente de 100 vatios emite aproximadamente 1000 lumens, mentres que unha lámpada de vapor de sodio da mesma potencia emite arredor de 15.000 lumens, unhas quince veces máis, podendo chegar a emitir até 20 veces máis que unha lámpada de incandescencia, dependendo do tipo de lámpada.

## Potencia dun proxector 
### Lumens ANSI 
A potencia luminosa dun proxector adoita medirse en lumens. O Instituto Nacional Estadounidense de Estándares (ANSI, polas súas siglas en inglés) creou un procedemento estándar para determinar dita potencia, tomando medicións en diferentes posicións e calculando un valor medio. No aspecto comercial, a potencia luminosa calculada segundo este método acostúmase publicar en "lumens ANSI", para distinguilos de aparatos cunha potencia que se calculou doutro xeito. As medicións de lumens ANSI son xeralmente máis correctas que as ofrecidas por outras técnicas da industria de proxectores.

### Lumens pico 
Os lumens pico constitúen unha medida da potencia luminosa habitualmente usada para os proxectores de TRC. A súa medición efectúase usando un padrón cun 10% a un 20% da imaxe en branco (no centro), e o resto en negro. A potencia luminosa mídese na área central. As limitacións técnicas deste tipo de proxectores implica que producen o maior brillo cando só unha pequena área se ilumina, como neste test. O resultado é que un aparato pode producir 1200 lumens pico, e só 200 lumens ANSI.

## Unidades de fotometría do Sistema Internacional 
## Notas
Manuel Rodríguez Castelao

**Manuel Rodríguez Castelao**, tamén coñecido como **Insua**, nado en Rianxo o 6 de setembro de 1905 e finado en Vigo o 23 de abril de 1937, foi un mestre e político galego.

## Traxectoria 
[miniatura|dereita|De esquerda a dereita: [Manuel Antonio, Manuel R. Castelao, Rafael Dieste, José Losada Castelao e Laureano Lorenzo, en 1920.]]
Fillo de Manuel Rodríguez Ínsua e Pilar Castelao Genme, casados o 31 de agosto de 1903, era medio irmán de José Losada Castelao. Estudou no Colexio León XIII de Vilagarcía. Mestre, aprobou as oposicións en 1933 e foi destinado á escola de Fincheira e despois na do Pazo. Afeccionado ao teatro e pintor, interpretou o papel do don Miguel na representación de *A fiestra valdeira*, de Rafael Dieste. Foi elixido concelleiro de Rianxo nas eleccións de maio de 1931, cargo do que dimitiu en outubro de 1934. Foi un dos fundadores do Partido Galeguista de Rianxo en 1933 e foi conselleiro da zona. Foi detido con motivo da folga xeral revolucionaria de 1934. En marzo de 1936 foi o delegado do gobernador civil encargado de suspender á corporación de Rianxo e nomear unha nova. Coa sublevación do 18 de xullo de 1936, fuxiu e, despois de nove meses agochado, tentou escapar no bou *Eva* pero foron delatados e os falanxistas asaltaron o barco. Manuel e os seus oito compañeiros decidiron suicidarse antes de caer en mans dos falanxistas.

## Véxase tamén 
### Bibliografía 
* 

### Ligazóns externas 
* Comoxo, Xosé; Santos, Xesús (2009): "Manuel Rodríguez Castelao ("Insua"). Apuntes da súa curta vida (I)" e "A tráxica morte dos irmáns "Insua" (e II)"
Arroaz careto

miniatura|256px|Arroaces caretos nadando.
O **arroaz careto**, *Lagenorhynchus albirostris* Gray, 1846, é unha especie de cetáceo odontoceto da familia dos delfínidos que habita nas augas do Atlántico Norte.

## Descrición 
Mide ao redor de 2,5-2,7 m na idade adulta. Caracterízase pola súa cara de cor branca co fociño arredondado.
 
Non está tan ben adaptado como a beluga ás condicións do Ártico.

## Poboación e distribución 
Endémico do Atlántico Norte, pódese ver nas costas de Nova Inglaterra, Groenlandia e, polo leste, até o norte de Francia.

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* 
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Perrin, William F., Bernd Wursig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego, California: Academic Press. ISBN 978-0-12-373553-9.
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos 
* Odontocetos
* Delfínidos
* *Lagenorhynchus*

### Ligazóns externas 
* Arroaces caretos nas augas de Escocia  Consultada o 14/08/2014.
* White-beaked dolphin (Lagenorhynchus albirostris) en ARKive. Contén descrición, fotos e vídeos.  Consultada o 14/08/2014.
Castro da Ermida

O **Castro da Ermida** é un castro de chaira situado en Pedroso (Narón).

## Descrición 
As medidas son de noroeste-sueste de 146 metros (no interior 115 metros) e leste-oeste de 95 metros (no interior 87 metros). Ten un antecastro ao leste. O castro está catalogado e protexido. Foi destruído para construír unha pista polideportiva.

## Notas 
## Véxase tamén 
### Outros artigos 
* Cultura castrexa
* Arco Ártabro
Serbuan Maut

***Serbuan Maut*** é un filme indonesio de artes marciais dirixido e escrito por Gareth Evans que se estreou no 2011. Está protagonizado por Iko Uwais. É a segunda colaboración entre Evans e Uwais despois de *Merantau*, estreado en 2009. Ámbolos filmes amosan as artes marciais de Indonesia, pencak silat, con coreografías de Uwais e Yayan Ruhian.

## Sinopse 
Todo o mundo en Iacarta sabe que nos barrios baixos da cidade hai un edificio que serve de refuxio para os criminais mis perigosos de Indonesia. Algo así como unha fortaleza do mal cuxa lenda medra día a día e á que mesmo a policía teme achegarse. Malia todo, un grupo das forzas especiais de elite tentará derrubar as súas defensas e deter tódolos criminais. Mais a operación non sae segundo o previsto, e os policías atoparanse atrapados no edificio, sen fuxida posible e rodeados de asasinos.

## Personaxes 
* Iko Uwais como Rama
* Donny Alamsyah como Andi
* Joe Taslim como Sarxento Jaka
* Ray Sahetapy como Tama Riyadi
* Yayan Ruhian como Mad Dog
* Pierre Gruno como Tenente Wahyu
* Tegar Satrya como Bowo
* Eka "Piranha" Rahmadia como Dagu
* Verdi Solaiman como Budi
* Ananda George como Ari
* Yusuf Opilus como Alee
* Iang Darmawan como Gofar
* M. Iman Aji como Eko
* Zaenal Arifin como Zaenal
* Hanggi Maisya como Hanggi

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Castro de Vilasuso

O **castro de Vilasuso** é un poboado castrexo situado nun pequeno outeiro na parroquia do Val, no concello de Narón.

## Descrición 
Ten forma ovalada cunhas medidas norte-sur de 50 metros e leste-oeste de 58 metros. Está situado a uns 200 metros de Pena Molexa, o camiño costeiro comunica co castro de Pena Lopesa. Debeu ter dúas murallas concéntricas parte das cales xa non existen. Ten entrada a xeito de rampla pola cara oeste.

## Notas 
## Véxase tamén 
### Outros artigos 
* Cultura castrexa
* Arco Ártabro
Castro da Pedreira

O **Castro da Pedreira** é un poboado castrexo situado nun pequeno outeiro na parroquia do Val, concello de Narón.

## Descrición 
Foi redescuberto nos traballos da concentración parcelaria. O castro ten forma ovalada de norte-sur uns 84 metros e de leste-oeste 64 metros. Non se identifcan os accesos orixinais. É unha plantación de eucaliptos.

## Véxase tamén 
### Outros artigos 
* Cultura castrexa
* Arco Ártabro

### Ligazóns externas 
* Castro da Pedreira. Catálogo de Castros de Ferrolterra  .
Konstantinos Mitroglou

**Konstantinos **"**Kostas**"** Mitroglou**, nado en Kavala o 12 de marzo de 1988, é un futbolista grego. Xoga de dianteiro e o seu equipo actual é o Scherpenberg.

## Véxase tamén 
### Ligazóns externas 
* Datos do xogador en fifa.com
Radio Observatorio da Universidade do Estado de Ohio

[miniatura|220px|dereita|Perfil do [sinal Wow!]]
A **Radio Observatorio da Universidade do Estado de Ohio** foi un radiotelescopio de tipo Kraus que operou no observatorio Perkins da Universidade Wesleyana de Ohio dende 1963 até 1989. Máis coñecido polo alcume **The Big Ear**, o observatorio formou parte do proxecto SETI da Universidade Estatal de Ohio, que buscaba intelixencia extraterrestre. A construción do Big Ear comezou en 1956 e foi completada en 1961, sendo 1963 o ano no que se acendeu por primeira vez.

Entre os anos 1973 e 1995, The Big Ear foi empregado na procura de sinais de radio extraterrestres e foi o proxecto SETI máis lonxevo. En 1977 recibiu un sinal de radio do espazo profundo que se denominou Sinal Wow!. O observatorio desmantelouse en 1998 cando os terreos foron mercados á universidade para ampliar un campo de golf.

## Véxase tamén 
### Ligazóns externas 
*Páxina oficial do Big Ear
Son of the Dragon (filme)

***Son of the Dragon*** é un filme dirixido por David Wu que se estreou no 2008. É o primeiro telefilme da canle Hallmark Movie.

## Sinopse 
Un afouto e destemido rapaz, adestrado nas máis segredas artes marciais, vive co seu mestre n cidade de Shanghai. Cando un día reciben a nova de que o rei pretende casar a súa filla, unha princesa dunha beleza abraiante, o mozo decide presentarse como un príncipe chegado dun afastado país disposto a vencer ós demais aspirantes ó trono.

## Personaxes 
* John Reardon como D.B. (ou "Devil Boy")
* David Carradine como Paxaro
* Desiree Ann Siahaan como Princesa Li Wei
* Rupert Graves como Príncipe do Norte
* Theresa Lee como Ting Ting
* Kay Tong Lim como Gobernador
* Eddy Ko como Lord Shing
* Michael Chow como Bo

## Véxase tamén 
### Ligazóns externas 
* Ficha na IMDb 
* Ficha en AllMovie
Sinal Wow!

miniatura|300px|dereita|Sinal Wow!
miniatura|300x300px|Perfil do sinal Wow!
O **sinal Wow!** é o nome polo que se coñece o sinal de radiofrecuencia detectado por Jerry R. Ehman o 15 de agosto de 1977, mentres estaba a traballar no proxecto SETI no radiotelescopio do Radio Observatorio da Universidade do Estado de Ohio, daquela localizado no observatorio Perkins da Universidade Wesleyana de Ohio.

O sinal tiña as marcas que indicaban a súa orixe non terrestre e de fóra do Sistema Solar. Durou polo menos os 72 segundos que o Big Ear foi quen de captalo, mais non volveu ser detectado de novo. Dende aquela, o sinal foi suxeito de atención dos medios. 

O sinal coñécese como *Wow* por mor da anotación que Jerry Ehman fixo no papel no que escribiu a secuencia, denotando o seu abraio e emoción. A súa secuencia foi: *6EQUJ5*. 

## Hipóteses 
Un estudo recente utilizando datos do observatorio de Arecibo propuxo unha explicación natural para o sinal. Detectáronse catro sinais procedentes de nubes de hidróxeno frío preto da estrela de Teegarden, similares ao sinal Wow! pero moito menos intensos. A hipótese suxire que estes sinais poderían ser emisións máser transitorias, relacionados con laparadas de magnetars ou repetidores de raios gamma suaves (SGR), que interactúan con nebulosas interestelares. Esta interacción podería amplificar a súa intensidade, explicando a súa prolongada duración. Estas observacións apuntan a unha causa excepcional pero natural, afastando a posibilidade de que teñan orixe en civilizacións extraterrestres. 

## Notas 
## Véxase tamén 
### Outros artigos 
* Astrobioloxía
* Radio
* Radiogalaxia
* Sinal
* SETI

### Ligazóns externas 
*Localización en Google Sky
* Localización en YourSky
Gira de los mil conciertos

***Gira de los mil conciertos*** é un álbum en directo da banda galega de rock and roll Los Suaves. Foi publicado o 19 de novembro de 2013 polo selo Santo Grial Records.

Trátase dunha selección de temas gravados en directo durante a xira *Gira de los mil conciertos* no ano 2013, para conmemorar o concerto número 1.000 da banda. Componse dun dobre DVD máis un CD en formato libro-disco.

## Lista de cancións do CD
## Contido do DVD 1
## Contido do DVD 2
## Véxase tamén
### Ligazóns externas
*Páxina oficial de Los Suaves
Emblema de Kuwait

O **emblema de Kuwait** () é un dos símbolos nacionais do país, e foi adoptado en 1962. Consta dun escudo, coas cores da bandeira, sobreimpreso a un falcón dourado (falcón de Quraish) coas ás abertas. O falcón terma dun disco que representa un navío, unha especie de dhow, e ten o nome do país escrito en árabe na parte superior. 

O dhow é un símbolo da tradición mariñeira do país, e atópase tamén no escudo de armas de Qatar. 

## Escudos históricos 

Ficheiro:Coat of arms of Kuwait 1921-1940.jpg|Escudo de armas de Kuwait (1921-1940)
Ficheiro:Coat of arms of kuwait 1940-1956.jpg|Escudo de armas de Kuwait (1940-1956)
Ficheiro:Emblem of Kuwait (1956–1962).svg|Escudo de armas de Kuwait (1956-1962)

## Véxase tamén 
### Outros artigos 
* Bandeira de Kuwait
Emblema de Laos

O **emblema de Laos** amosa o momumento nacional Pha That Luang. A presa de Nam Ngun é un símbolo da xeración de enerxía, e tamén aparece unha rúa de asfalto, así como un campo de regadío.

Na parte inferior hai unha engrenaxe. Na inscrición da esquerda lese "Paz, Independencia, Democracia" (escrita lao: ສັນຕິພາບ ເອກະລາດ ປະຊາທິປະໄຕ) e na da dereita, "Unidade e Prosperidade" (escrita lao: ເອກະພາບ ວັດຖະນາຖາວອນ.)

## Escudos históricos 

Ficheiro:Royal Seal of the Kingdom of Laos.svg|1949-1975
Ficheiro:Emblem of Laos (1975-1991).svg|1975-1991
Ficheiro:Laos Ministry of AF.svg|Armas do Ministerio de Agricultura

## Véxase tamén 
### Outros artigos 
* Bandeira de Laos
Escudo do Líbano

O **escudo do Líbano** () é un dos símbolos nacionais do país. Consta dun escudo vermello cunha banda branca e un cedro do Líbano no medio. É moi semellante á bandeira do Líbano.

## Notas 
## Véxase tamén 
### Outros artigos 
* Bandeira do Líbano
Vuelta a España 2014

[miniatura|O paso do pelotón por [Perillo, concello de Oleiros, na etapa 17.]]
A **69ª edición da Vuelta a España** comezou o 23 de agosto de 2014 en Xerez da Fronteira e rematou o 14 de setembro en Santiago de Compostela. O percorrido ten 3181 quilómetros divididos en 21 etapas, tres delas contra o reloxo, con dúas xornadas de descanso polo medio. As cinco últimas etapas tiveron lugar en territorio galego, sendo a primeira vez dende 1993 que a carreira non rematou en Madrid. Daquela tamén rematara na capital galega.

## Participantes
[miniatura|O paso do pelotón por [Tarrío, Culleredo, Culleredo|Tarrío, concello de Culleredo, na etapa 17.]]
Tomaron a saída en Xerez da Fronteira 22 equipos. De obrigada participación son os 18 equipos de categoría UCI ProTour, sendo os outros catro equipos de categoría Profesional Continental convidados pola organización da carreira.

Polas súas actuacións en grandes voltas nos últimos tempos, tiñan a consideración de favoritos á vitoria final corredores como Alberto Contador, Chris Froome, Nairo Quintana, Alejandro Valverde, Cadel Evans e Joaquim Rodríguez. As ausencias máis salientables da carreira foron as de Vincenzo Nibali, gañador do Tour de Francia 2014, e ó anterior gañador da proba en 2013 Chris Horner.

Por segundo ano seguido ningún ciclista galego participou na carreira.

## Etapas
## Clasificacións 
### Clasificación xeral 
### Clasificación por puntos 
### Clasificación da montaña 
### Clasificación xeral combinada 
### Clasificación xeral por equipos 
## Véxase tamén
### Ligazóns externas
* Páxina oficial de *La Vuelta 2014*
Castro do Vilar

O **castro do Vilar** ou **castro de San Mateo** é un poboado castrexo de outeiro situado na parroquia de Trasancos, no concello de Narón.

## Descrición 
Sitúase no coto do Vilar. A súa forma é case circular, de norte-sur mide 54 metros e de leste-oeste 53 metros. A croa é unha plantación de eucaliptos.

## Notas 
## Véxase tamén 
### Outros artigos 
* Cultura castrexa
* Arco Ártabro
Kiesza

**Kiesa Rae Ellestad**, nada en Calgary o 29 de xaneiro de 1989, é unha cantante, compositora, actriz, modelo e bailarina canadense, máis coñecida polo nome artístico de **Kiesza**. Volveuse coñecida grazas ao seu sinxelo "Hideaway".

## Carreira musical
En febreiro de 2014 Kiesza lanzou o vídeo do seu primeiro sinxelo mainstream, "Hideaway", após asinar o contrato co selo indie Lokal Legend. A web norteamericana *Idolator* clasificou a canción como única, por ter unha toma única durante o videoclip enteiro, con Kiesza e outros baliaríns camiñando e bailando aos pasos da música nas rúas de Brooklyn. Kiesza declarou á revista *Rolling Stone* que tivo problemas para gravar o vídeo en partes porque quebrou unha costela antes de gravalo e non se podería mover durante un mes. Hideaway estreou na 1º posición no UK Singles Charts o 26 de abril de 2014.

Kiesza lanzou o seu segundo sinxelo, "Giant in My Heart", o 13 de xuño de 2014.

A cantante compuxo cancións para outras artistas pop como Kylie Minogue, Rihanna e Icona Pop.

## Discografía 
### Sinxelos 
#### Como artista principal 
#### Como artista convidada 
## Notas
Casina

A **casina**, tamén coñecida como **asturiana da montaña** é unha das razas de vacún tradicionais de Asturias, concretamente da zona leste dos Picos de Europa.

Esta raza pertence ao tronco castaño cantábrico e a súa orixe podería remontarse ao gando introducido na Península Ibérica polos indoeuropeos. Críase principalmente en réxime extensivo para a produción de carne e pódese atopar nas zonas montañosas do leste de Asturias: os Picos de Europa, a Serra do Sueve, a Serra do Cuera, a Serra de Cuana e os montes de Piloña e Ponga. Tamén hai rabaños estabulados en Cantabria, País Vasco e Castela e León.

## Véxase tamén 
### Ligazóns externas 
* Páxina de ASEAMO
Marburgvirus

***Marburgvirus*** é un xénero de virus clasificado na familia *Filoviridae*, orde *Mononegavirales*, que inclúe unha única "especie", o ***Marburg marburgvirus***, que á súa vez contén dous "virus" de forma filamentosa, o virus Marburg (MARV, Marburg virus) e o virus Ravn (RAVV, Ravn virus). Ambos os dous causan unha febre hemorráxica moi grave, que afecta a humanos e outros primates, e considéranse Axentes selectos, patóxenos do grupo de risco 4 da Organización Mundial da Saúde (que requiren un nivel 4 de bioseguridade), e patóxenos prioritarios de categoría A dos Institutos Nacionais da Saúde/Instituo Nacional da Alerxia e Enfermidades Infecciosas dos Estados Unidos, e axentes de bioterrorismo de categoría A para os Centros para o Control e Prevención de Enfermidades Infecciosas dos Estados Unidos, e están na lista de Axentes Biolóxicos parra o Control de Exportación do Grupo Australia.

O nome *Marburgvirus* deriva da cidade de Marburg en Alemaña (onde se descubriu o virus Marburg) coa terminación *virus* propia dos xéneros. Pero unha vez que quedou claro que os marburgvirus e os ebolavirus eran fundamentalmente diferentes, este xénero foi abolido e creáronse no seu lugar xéneros que se denominaron inicialmente "virus de tipo Marburg" ("Marburg-like viruses") para os marburgvirus e "virus de tipo Ebola" ("Ebola-like virus") para os ebolavirus. En 2002 estes nomes foron cambiados a *Marburgvirus* e *Ebolavirus*, e en 2010 e 2011 o xénero foi emendado.

A única especie deste xénero foi intoducida en 1998 como *Marburg virus*. En 2010, propúxose cambialo ao nome actual *Marburg marburgvirus* (marburgvirus Marburg),
* O seu xenoma ten un solapamento de xenes.
* O seu cuarto xene (*GP*) codifica só a proteína (GP1,2) e a *edición* cotranscricional non é necesaria para a súa expresión.
* O pico de infectividade dos seus virións está asociada con partículas de ≈665&nbsp;nm de lonxitude.
* O seu xenoma difire do do virus Marburg (Marburg virus) en <50% a nivel de nucleótidos.
* Os seus virións case non mostran reactividade cruzada antixénica cos ebolavirións.

## Organización do xénero 
Un xénero pode conter moitas especies; neste caso contén só unha. Unha "especie" vírica pode conter varios "virus" neste caso contén dous.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* International Committee on Taxonomy of Viruses (ICTV)
José Losada Castelao

**José Losada Castelao**, nado en Rianxo en 1891 e finado en Vigo o 23 de abril de 1937, foi un mestre e político galego.

## Traxectoria 
[miniatura|dereita|De esquerda a dereita: [Manuel Antonio, Manuel Rodríguez Castelao, Rafael Dieste, José Losada Castelao e Laureano Lorenzo, en 1920.]]
Fillo de Juan M. Losada García e Pilar Castelao Genme, era medio irmán de Manuel Rodríguez Castelao. Estivo emigrado durante oito anos. Mestre, exercía na escola número 2 da vila Rianxo. Militante do Partido Galeguista de Rianxo, foi detido con motivo da folga xeral revolucionaria de 1934. Coa sublevación do 18 de xullo de 1936, fuxiu e, despois de nove meses agochado, tentou escapar no bou *Eva* pero foron delatados e os falanxistas asaltaron o barco. José e os seus oito compañeiros decidiron suicidarse antes de caer en mans dos falanxistas.

## Véxase tamén 
### Bibliografía 
*
Xosé Manuel García Iglesias

**Xosé Manuel García Iglesias**, nado en Santiago de Compostela o 31 de agosto de 1950, é un historiador da arte galego.

## Traxectoria 
Licenciouse na Universidade de Santiago de Compostela, en Filosofía e Letras, sección Xeografía e Historia en 1973 e sección Historia da Arte en 1975.

É Catedrático de Historia da Arte Moderna e Contemporánea da USC dende outubro de 1986 e académico correspondente da Real Academia de Belas Artes de San Fernando.

Ten participado en varios proxectos audiovisuais para a Radio Galega e a Televisión de Galicia.

## Obras 
Listaxe parcial:
* *La pintura en Galicia durante la Edad Moderna: el siglo XVI*, tese (1980).
* *El pintor de Banga*, Fundación Barrié (1984).
* *La pintura manierista en Galicia*, Fundación Barrié (1986).
* *Quessada* (1987).
* *Manuel Prego. A súa obra* (1989).
* *Pazos de Galicia: inventario do patrimonio histórico galego* (1989).
* *A catedral de Santiago e o barroco*, Colexio Oficial de Arquitectos de Galicia (1990).
* *Galicia, tiempos de barroco*, Fundación Caixa Galicia (1990).
* .
* *De Labra*, Xunta de Galicia (1992).
* *El barroco (I). La época. Los patrocinadores. Arquitectos del siglo XVII* (1993).
* *El barroco (II). Arquitectos del siglo XVIII. Otras actividades artísticas* (1993).
* *Vidal Abascal, matemático-pintor, universitario-artista*, Fundación Barrié (1995).
* *Galicia, hacia la modernidad: concreción de nuevos ámbitos en lo urbano y en lo rural, 1750-1900*, Fundación Caixa Galicia (1998)
* *Pinturas y dibujos* (1998).
* *Camilo Otero* (1999).
* *Guía dos pazos de Galicia: A Coruña*, Editorial Galaxia (2001).
* *La pintura gallega de la colección Cortizo* (2003).
* *Santiagos de Santiago: dos apóstoles al final del camino* (2011), Alvarellos, con fotos de Xulio Gil Rodríguez.
* *Da fantasía á realidade: Pintura en Galicia de 1833 a 1936* (2012). Fundación Novacaixagalicia. ISBN 978-84-96982-58-1.
* *Secretos de catedral* (2014), USC, Consorcio compostelano e Alvarellos, con fotos de Xulio Gil Rodríguez.

## Recoñecementos 
* Vítor de Bronce ao mérito académico, en 1975.
* Accésit ao Premio Nacional de Historia da Arte, en 1976.
* Premio da Deputación de Pontevedra pola tese de doutoramento, en 1980.

## Notas 
## Véxase tamén 
### Bibliografía 
* Artigo «GARCÍA IGLESIAS, José Manuel» da *Gran Enciclopedia Galega*.
Erundina Álvarez Pérez

**Erundina Álvarez Pérez**, nada en Santos (Brasil) o 16 de agosto de 1899 e finada en Ourense o 30 de setembro de 1936, foi unha camareira e membro da resistencia antifascista galega, a única muller executada polos rebeldes fascistas en Ourense.

## Traxectoria 
Os seus pais Benito Álvarez Baños e Rosa Pérez Rodríguez era orixinarios de Ferreiros (Entrimo) e emigraron ao Brasil. Retornaron a Entrimo a principios dos anos dez. Tivo tres fillas de solteira: María, nada en 1920, Justa, en 1924 e Encarnación, en 1926. En 1926 trasladouse a vivir a Ourense, pero retornou en 1930 a Ferreiros. Casou en maio de 1935 con Constante Álvarez González. Despois de casada trasladouse novamente a Ourense, instalándose na rúa Liberdade da zona antiga da cidade, e traballou de camareira.

Co golpe de Estado do 18 de xullo de 1936 agochou no seu domicilio a Francisco Cofán Eiriz un comerciante esquerdista de Barbadás, que participou no único conato de resistencia ao golpe en Ourense. Trasladou o fuxido a Ferreiros, onde foi denunciada. A Garda Civil encontrouno, e por escondelo e axudalo Erundina foi arrestada. Presa en Bande, foi trasladada ao cuartel de San Francisco e fusilada no Campo de Aragón o 30 de setembro de 1936.

## Véxase tamén 
### Bibliografía 
* 

### Ligazóns externas 
* Undina, a muller que fusilaron no Campo de Aragón 

* Ficha en Historia das nosas mulleres ourensás
Acta Apostolicae Sedis

miniatura|120px|Emblema da Sé Apostólica.
As ***Acta Apostolicae Sedis*** (en latín, "Actas da Sé Apostólica"), polo xeral citadas como **AAS**, é unha publicación oficial da Santa Sé con periodicidade mensual. Contén todos os decretos principais, encíclicas, decisións das congregacións romanas e as novas dos nomeamentos eclesiásticos. 
## Descrición 
Foi estabelecida polo papa Pío X co decreto *Promulgandi Pontificias Constitutiones* do 29 de setembro de 1908, e a súa publicación comezou en xaneiro de 1909. A lexislación canónica contida considérase promulgada ao ser publicada, e é efectiva tres meses logo da publicación.

Substituíu outra publicación similar que existía dende 1865, baixo o título de *Acta Sanctae Sedis*. Malia non estar oficialmente designada como a forma oficial de promulgación de leis da Santa Sé, o 23 de maio de 1904 foi declarada un órgano da Santa Sé, e que todos os documentos nela publicados eran auténticos e oficiais. As *Acta Sanctae Sedis* deixaron de publicarse catro anos máis tarde.

## Notas 
## Véxase tamén 
### Ligazóns externas 
* Acta Apostolicae Sedis 
* Perfil da publicación en Dialnet 
* Perfil en WorldCat.org
Porto de Cesantes

O **porto de Cesantes** é un porto pesqueiro galego situado na parroquia de Cesantes, no concello pontevedrés de Redondela.

Está situado na vertente sur do fondo da Ría de Vigo, en plena enseada de San Simón.

Malia que nos anos 30 foi instalado un peirao rudimentario como infraestrutura complementaria a unha empresa conserveira, non foi até o ano 1964 cando se construíu o porto e mais a lonxa.

## Galería de imaxes

Porto de Cesantes, Redondela.JPG|Cartel á entrada do Porto.

## Notas
## Véxase tamén
### Outros artigos
* Porto de Vigo
* Porto deportivo de Cesantes
* Porto deportivo de Chapela
Mono Paco

[miniatura|250px|*Mono Paco*, na súa gaiola en [Redondela.]]

O **Mono Paco**, nado en África e finado en Vigo o 19 de decembro de 1991, foi un simio pertencente á especie *Chlorocebus sabaeus* que se fixo famoso polo seu comportamento sexual na localidade de Redondela e posteriormente en Vigozoo.

## Historia 
No ano 1986, após dunha estadía en África embarcado, un mariñeiro redondelán tornou a Galicia cunha parella de simios (Paco e Coco). Ditos simios foron cedidos ao concello de Redondela e colocados nunha gaiola a carón do parque da Alameda, como xeito de contribuír ao reclamo turístico da vila.

A comezos do ano 1991 Coco, unha das dúas monas, faleceu, deixando a Paco só na gaiola. Desde aquel momento, comezou a adquirir comportamentos masturbatorios e onanistas de xeito compulsivo, feito que xerou gran polémica e foi recollido por diversos medios de comunicación da época.

Por mor da excesiva actividade sexual de Paco, o alcalde de Redondela, Xaime Rei, contactou co concelleiro de Vigo e responsábel do zoo da cidade (Vigozoo), Antonio Nieto Figueroa, para que se lle puidese atopar unha parella sexual a Paco. Así, acordouse o seu traslado a Vigozoo cunha parella chamada Vigo.

O 26 de marzo de 1991, Paco foi finalmente trasladado a Vigozoo para convivir coa súa compañeira. No verán dese mesmo ano, a súa parella Vigo apareceu morta na súa gaiola. O 19 de decembro de 1991, Paco tamén foi atopado morto. A causa da morte foi unha perforación do estómago, probábelmente porque alguén o alimentara con comida que contivese un imperdíbel, atopado no estómago do mono.

A historia do mono Paco foi moi polémica, e moitos grupos ecoloxistas e feministas protestaron por mor do encerro que sufriron os animais nos seus recintos, e polo feito de que as monas do zoo de Vigo fosen tratadas coma prostitutas.

## Documental 
A historia do mono Paco foi levada ao cinema mediante un documental, titulado *O mono Paco*. Foi estreado no ano 2010 no Festival de Cans, na parroquia homónima do concello do Porriño, e foi un dos documentais finalistas aos premios Mestre Mateo.

No documental, repásase a vida do animal en Galicia, e o seu argumento serve para retratar diversos aspectos das sociedade viguesa, como por exemplo a movida viguesa e a moralidade da época. Diversos persoeiros formaron parte do documental, como o ex xogador do Celta de Vigo, Míchel Salgado, Antón Reixa, Julián Hernández, Manuel Soto, Iván Ferreiro, Silvia Superstar ou Manuel Manquiña, entre outros.

## Notas 
## Véxase tamén 
### Ligazóns externas 
* "O mono Paco", en *Noticias Cuatro*.
Raúl Fernández Fernández

**Raúl Fernández Fernández**, nado en Castrelo do Val en 1955 e finado o 20 de xuño de 2019, foi un mestre e político galego do PSdeG-PSOE.

## Traxectoria 
Foi mestre de ensino primario e exerceu nos colexios  Verín, Padrón, Boiro, Negreira, Castrelo do Val e Oímbra. Nas eleccións municipais de 1987 encabezou a candidatura do PSdeG-PSOE á alcaldía de Castrelo do Val e foi elixido alcalde con maioría simple. Nas municipais de 1991 foi reelixido alcalde con maioría absoluta, sendo designado deputado provincial para ese mandato. Volveu revalidala alcaldía con maioría absoluta nas municipais de 1995, 1999 e 2003. 

En agosto de 2005 foi nomeado delegado territorial da Consellería de Política Territorial, Obras Públicas e Transportes da Xunta de Galicia, onde se mantivo ata a derrota do PSdeG nas eleccións autonómicas de 2009. Nas eleccións municipais de 2011 volveu ser elixido concelleiro en Castrelo do Val. En novembro de 2009 foi elixido Secretario Xeral do PSdeG-PSOE na provincia de Ourense, cargo que revalidou en maio de 2012 e no que se mantivo ata novembro de 2017. Foi elixido deputado no Parlamento de Galicia nas eleccións autonómicas de 2012, acta que revalidou nas autonómicas de 2016.

En novembro de 2020 foi elixido fillo predilecto de Castrelo do Val. O colexio da localidade tamén leva o seu nome desde ese mesmo ano.

## Notas 
## Véxase tamén 
### Outros artigos 
* Eleccións municipais en Castrelo do Val

### Ligazóns externas 
* Ficha no Parlamento de Galicia
Deacon Blue

**Deacon Blue** é un grupo de música escocés formado en Glasgow en 1985. O seu nome provén do título da canción de Steely Dan "Deacon Blues". Os membros da banda son os vocalistas Ricky Ross e Lorraine McIntosh, o tecladista James Prime e o batería Dougie Vipond. A banda orixinal incluía a Ewen Vernal como baixista. O guitarrista orixinal en Deacon Blue foi Graeme Kelling, e o actual é Gregor Philp.

## Discografía 
### Álbums de estudio
* *Raintown* (1987)
* *When the World Knows Your Name* (1989)
* *Fellow Hoodlums* (1991)
* *Whatever You Say, Say Nothing* (1993)
* *Walking Back Home* (1999)
* *Homesick* (2001)
* *The Hipsters* (2012)
* *A New House* (2014)

## Notas 
## Véxase tamén 
### Ligazóns externas 
*Páxina oficial
Poecilolepis

***Poecilolepis*** é un xénero de plantas con flores pertencente á familia Asteraceae. Comprende dúas especies descritas e aceptadas. É orixinario de Suráfrica.
## Taxonomía 
O xénero foi descrito por Jürke Grau e publicado en *Mitteilungen der Botanischen Staatssammlung München* 13: 244. 1977. A especie tipo é: *Poecilolepis ficoidea* (DC.) Grau	
## Especies 
A continuación dáse unha lista das especies do xénero ''* aceptadas até xuño de 2012, ordenadas alfabeticamente. Para cada unha indícase o nome binomial seguido do autor, abreviado segundo as convencións e usos.
* *Poecilolepis ficoidea* (DC.) Grau
* *Poecilolepis maritima'' (Bolus) Grau
## Notas
67ª edición dos Óscar

A **67ª entrega dos premios Óscar** tivo lugar o día 27 de marzo de 1995 no Shrine Auditorium dos Ánxeles (Estados Unidos). O mestre de cerimonias foi David Letterman.

## Premios 
[miniatura|150px|[Steve Tisch, mellor filme]]
[miniatura|150px|[Robert Zemeckis, mellor director]]
[miniatura|150px|[Tom Hanks, mellor actor]]
[miniatura|150px|[Jessica Lange, mellor actriz]]
[miniatura|150px|[Martin Landau, mellor actor secundario]]
[miniatura|150px|[Dianne Wiest, mellor actriz secundaria]]
[miniatura|150px|[Quentin Tarantino, mellor guión orixinal]]
[miniatura|150px|[Roger Avary, mellor guión orixinal]]
[miniatura|150px|[Peter Capaldi, mellor curtametraxe de acción en vivo]]
[miniatura|150px|[Hans Zimmer, mellor banda sonora]]
[miniatura|150px|[Elton John, mellor canción]]
[miniatura|150px|[Ken Adam, mellor dirección artística]]
[miniatura|150px|[Rick Baker, mellor maquillaxe]]
Os gañadores aparecen en primeiro lugar e en **grosas**.

### Oscar honorífico 
* Michelangelo Antonioni

### Jean Hersholt Humanitarian Award 
* Quincy Jones

### Irving G. Thalberg Memorial Award 
* Clint Eastwood

## Véxase tamén
Virus Ravn

O **virus Ravn** ou **Ravn virus (RAVV)** é un virus moi relacionado co moito máis común virus Marburg (MARV), e ambos os dous pertencen á especie *Marburg marburgvirus*. Igual que o MARV, o RAVV causa unha grave febre hemorráxica vírica en humanos e (experimentalmente) en primates non humanos. O RAVV considérase un axente selecto, un patóxeno do grupo de risco 4 da Organización Mundial da Saúde (que require bioseguridade de nivel 4), un patóxeno prioritario de categoría A dos Institutos Nacionais da Saúde/Instituto Nacional da Alerxia e Enfermidades Infecciosas dos Estados Unidos, un axente de bioterrorismo de categoría A para os Centros de Control de prevención de Enfermidades (CDC) dos Estados Unidos, e está na lista dos Axentes Biolóxicos para o Control da Exportación do Grupo Australia.

O virus describiuse en 1996 e entón considerábase idéntico ao virus Marburg. Hoxe abréviase RAVV e considérase un dos dous virus da especie *Marburg marburgvirus*, xénero *Marburgvirus*, familia *Filoviridae*, orde *Mononegavirales*.. O nome Ravn procede do apelido do paciente danés do cal se illou o virus por primeira vez. Segundo as normas de nomenclatura do ICTV, o nome deste virus non se escribe en cursiva (si o da especie e outros taxons superiores).

## Designacións previas 
O virus Ravn introduciuse inicialmente como un novo "subtipo" do virus Marburg en 1996. Consecuentemente, a quinta liñaxe xenética foi reclasificado como un "virus", co nome de virus Ravn (RAVV), para diferenciala dos virus das outras catro liñaxes máis estreitamente relacionadas entre si, que formaban o virus Marburg (MARV). Este illamento, xunto con illamentos similares de MARV infecciosos, indican que os morcegos da froita do Vello Mundo están implicados no mantemento natural dos marburgvirus. Cómpre facer máis estudos para establecer se os *R. aegyptiacus* son os verdadeiros hóspedes do RAVV e o MARV ou se estes se infectan por contacto con outros animais e, por tanto, son só hóspedes intermedios.

## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* International Committee on Taxonomy of Viruses (ICTV)
Manolo García Rodríguez

**Manuel Ángel García Rodríguez**, coñecido como **Manolo García**, nado en Ferrol o 21 de xaneiro de 1968, é un adestrador de fútbol galego. Desde o 2025 adestra a selección galega de afeccionados.

## Traxectoria 
Na tempada 2006–07 firmou polo Racing de Ferrol de Segunda División B, sendo relegado na xornada 29, a falta de 9 partidos. O seu substituto foi Juan Miguel Veiga, que logrou o ascenso a Segunda División.

En marzo de 2012 foi contratado polo As Pontes de Terceira División, por unha tempada con opción a outra. Na tempada 2013–14, tras renovar, logrou un quinto posto, que case lle abre as portas do *playoff* de ascenso. Tras o remate da campaña rescindiu o seu contrato, sendo substituído por Iván Rodríguez.

Na pretempada 2014–15 firmou polo Racing de Ferrol de Segunda División B, en substitución de José Manuel Aira. Foi cesado o 17 de xuño de 2015, sendo o seu substituto Miguel Ángel Tena.

## Notas 
## Véxase tamén 
### Ligazóns externas 
* Datos do adestrador en bdfutbol.com
Carreña

A **carreña**, tamén coñecida como **asturiana dos vales** ou **vaca roxa**, é unha das razas de vacún tradicionais de Asturias, concretamente das súas zonas costeiras e dos vales dos principais ríos. Chámase carreña porque se cre que é orixinaria do concello asturiano de Carreño. Críase principalmente en réxime extensivo para a produción de carne.

## Véxase tamén 
### Ligazóns externas 
* Páxina de ASEAVA 
* ARCA